ಚೈನದ ಬೇಸಿಗೆದ ಅರಮನೆ

## ಚೈನದ ಯಿಹೆ ಉದ್ಯಾನವನ

ಬೇಸಿಗೆದ ಅರಮನೆ ಅತ್ತ್ಂಡ ಯಿಹೆ ಗಾರ್ಡನ್ ನ್ ಚೀನೀ ಸಾಮ್ರಾಜ್ಞಿ ಸಿಕ್ಸಿ ಶಾಂತವಾದ್ ನಿಲೆ ಆಯೆರೆ ಒಂಜಿ ಮಂಟಪ ಆದ್ ನಿರ್ಮಾಣ ಮಲ್ತೆರ್. ಉಂದು ಬೀಜಿಂಗ್ ಡ್ ಉಪ್ಪುನ ಕೆರೆಕುಲು, ಉದ್ಯಾನೊಲು ಬೊಕ್ಕ ಅರಮನೆಲೆನ ಒಂಜಿ ಮಲ್ಲ ಗುಂಪು. ಕ್ವಿಂಗ್ ರಾಜವಂಶದ ಕಾಲೊಡು ಒಂಜಿ ಸಾಮ್ರಾಜ್ಯಶಾಹಿ ಉದ್ಯಾನ, ಉಂದೆಟ್ ಲಾಂಗ್ವಿಟಿ ಹಿಲ್ ಕುನ್ಮಿಂಗ್ ಕೆರೆ, ಬೊಕ್ಕ ಸೆವೆಂಟೀನ್ ಹೋಲ್ ಬ್ರಿಡ್ಜ್ ಉಂಡು. ಉಂದು 2.9 ಚದರ ಕಿಲೋಮೀಟರ್ (1.1 ಚದರ ಮೈಲ್) ವಿಸ್ತಾರೊನು ಆವರಿಸೊಂದುಂಡು, ಅಯಿಟ್ ಮೂಜಿ ಭಾಗೊ ನೀರ್ ಆವೃತವಾದುಂಡು.ದಕ್ಷಿಣ ಚೀನಾದ ಉದ್ಯಾನೊಲೆಡ್ದ್ ಸ್ಫೂರ್ತಿ ಪಡೆಯಿನ ಬೇಸಿಗೆ ಅರಮನೆಡ್ 3,000 ಡ್ದ್ ಜಾಸ್ತಿ ಚೀನಾದ ಪ್ರಾಚೀನ ಕಟ್ಟಡೊಲು ಉಂಡು, ಅವು ವಿವಿಧ ರಾಜವಂಶೊಲೆನ 40,000 ಡ್ದ್ ಜಾಸ್ತಿ ಮೌಲ್ಯದ ಐತಿಹಾಸಿಕ ಅವಶೇಷೊಲೆನ ಸಂಗ್ರಹೊನು ಒಟ್ಟು ಮಲ್ತ್ ದ್ ಉಂಡು.
ಡಿಸೆಂಬರ್ ೧೯೯೮ಡ್ ಯುನೆಸ್ಕೊ ಬೇಸಿಗೆದ ಅರಮನೆನ್ ತನ್ನ ವಿಶ್ವ ಪರಂಪರೆದ ಪಟ್ಟಿಡ್ ಸೇರಾಂಡ್. ಉಂದು ಬೇಸಿಗೆದ ಅರಮನೆನ್ "ಚೀನೀ ಭೂದೃಶ್ಯ ಉದ್ಯಾನ ವಿನ್ಯಾಸೊದ ಒಂಜಿ ಮೇರುಕೃತಿ" ಪಂಡ್ದ್ ಘೋಷಣೆ ಮಲ್ತ್ಂಡ್. ಬೆಟ್ಟೊಲೆನ ನೈಸರ್ಗಿಕ ಭೂದೃಶ್ಯ ಬೊಕ್ಕ ತೆರೆದ ನೀರ್ ನ್ ಮಂಟಪೊಲು, ಸಭಾಂಗಣೊಲು, ಅರಮನೆಲು, ದೇವಸ್ಥಾನೊಲು ಬೊಕ್ಕ ಸೇತುವೆಲೆನಂಚಿನ ಕೃತಕ ಲಕ್ಷಣೊಲೆನ್ ಸೇರಾದ್ ಅತ್ಯುತ್ತಮ ಸೌಂದರ್ಯದ ಮೌಲ್ಯೊದ ಒಂಜಿ ಸೌಹಾರ್ದಯುತ ಸಮೂಹೊನು ರೂಪಿಸವುಂಡು".ಲಾಂಗ್ವಿಟಿ ಹಿಲ್ ಸುಮಾರ್ 60 ಮೀಟರ್ (200 ಅಡಿ) ಎತ್ತರೊಡು ಉಂಡು ಬೊಕ್ಕ ಉಂದೆಟ್ ಮಸ್ತ್ ಕಟ್ಟಡೊಲು ಅನುಕ್ರಮೊಡು ಉಂಡು. ಎದುರುದ ಬೆಟ್ಟೊಡು ಅದ್ಭುತ ಸಭಾಂಗಣೊಲು ಬೊಕ್ಕ ಮಂಟಪೊಲು ಉಂಡು, ಆಂಡ ಪಿರವುದ ಬೆಟ್ಟೊಡು, ತೀಕ್ಷ್ಣವಾದ್ ವ್ಯತಿರಿಕ್ತವಾದ್, ನೈಸರ್ಗಿಕ ಸೌಂದರ್ಯೊಡು ಶಾಂತವಾದುಂಡು. ಮಧ್ಯ ಕುನ್ಮಿಂಗ್ ಕೆರೆ, 2.2 ಚದರ ಕಿಲೋಮೀಟರ್ (540 ಎಕ್ರೆ) ನ್ ಆವರಿಸವುಂಡು, ಉಂದು ಪೂರ್ತಿ ಮಾನವ ನಿರ್ಮಿತ ಆದುಂಡು ಬೊಕ್ಕ ಉತ್ಖನನ ಮಲ್ತಿನ ಮಣ್ಣ್ ನ್ ಲಾಂಗ್ವಿಟಿ ಹಿಲ್ ನ್ ಕಟ್ಟೆರೆ ಉಪಯೋಗ ಮಲ್ತೆರ್.
## ಆಕರ್ಷಣೆ

ಇಡೀ ಬೇಸಿಗೆದ ಅರಮನೆ ಲಾಂಗ್ವಿಟಿ ಹಿಲ್ ಬೊಕ್ಕ ಕುನ್ಮಿಂಗ್ ಕೆರೆತ ಸುತ್ತ ಕೇಂದ್ರೀಕೃತವಾದುಂಡು. ನನೊಂಜಿ ಕೆರೆ ಸುಮಾರ್ ಮೂಜಿ-ಕಾಲು ಭಾಗೊನ್ ಆವರಿಸೊಂದುಂಡು. ಮಸ್ತ್ ಪ್ರಮುಖ ಕಟ್ಟಡೊಲೆನ್ ಲಾಂಗ್ವಿಟಿ ಬೆಟ್ಟದ ಉತ್ತರ-ದಕ್ಷಿಣ ಅಕ್ಷೊಡು ನಿರ್ಮಾಣ ಮಲ್ತೆರ್. ಉಂದು ಎದುರುದ ಬೆಟ್ಟ ಬೊಕ್ಕ ಪಿರವುದ ಬೆಟ್ಟ ಪಂಡ್ದ್ ವಿಂಗಡಣೆ ಆತ್ಂಡ್. ಕುನ್ಮಿಂಗ್ ಕೆರೆತ ಉಲಯಿ ಮೂಜಿ ಎಲ್ಯ ದ್ವೀಪೊಲು ಉಂಡು: ನಾನ್ಹು ದ್ವೀಪ, ಜಾಒಜಿಯಾಂಟಾಂಗ್ ದ್ವೀಪ ಬೊಕ್ಕ ಝಿಜಿಂಗ್ಗೆ ದ್ವೀಪ. ಕುನ್ಮಿಂಗ್ ಕೆರೆತ ಪಶ್ಚಿಮ ಅಣೆಕಟ್ಟ್ ಕೆರೆನ್ ರಡ್ಡ್ ಭಾಗೊಲೆಗ್ ವಿಂಗಡಣೆ ಮಲ್ಪುಂಡು. ಪೂರ್ವ ಅಣೆಕಟ್ಟ್ ನ್ ಗುವಾಂಗ್ಕ್ಸು ಚಕ್ರವರ್ತಿನ ಆಳ್ವಿಕೆದ ಕಾಲೊಡು ನಿರ್ಮಾಣ ಮಲ್ತೆರ್. ಬೇಸಿಗೆ ಅರಮನೆಡ್ ಆಕರ್ಷಣೆಲೆನ್ ಆಜಿ ಬೇತೆ ಬೇತೆ ವಿಭಾಗೊಲೆಡ್ ಅತ್ತಂಡ ದೃಶ್ಯ ಪ್ರದೇಶೊಲೆಡ್ ವಿಂಗಡಿಸವೊಲಿ: ಹಾಲ್ಸ್, ಲಾಂಗ್ವಿಟಿ ಹಿಲ್, ಕುನ್ಮಿಂಗ್ ಕೆರೆ, ಫಾರ್ಮಿಂಗ್ ಅಂಡ್ ವೀವಿಂಗ್ ಪಿಕ್ಚರ್ ದೃಶ್ಯ ಪ್ರದೇಶ, ಲಾಂಗ್ ಕಾರಿಡಾರ್ ಬೊಕ್ಕ ಸೆಂಟ್ರಲ್ ಆಕ್ಸಿಸ್ ಪ್ರದೇಶ. ಸಮ್ಮರ್ ಪ್ಯಾಲೇಸ್ ಚೀನಾಡ್ ಅತಿ ಹೆಚ್ಚು ಜನೊಕುಲು ತೂಪಿನ ಜಾಗೆಲೆಡ್ ಒಂಜಿ, ಉಂದು ಐನ್ ಸ್ಥಾನೊಡು ಉಂಡು ಬೊಕ್ಕ ವಾರ್ಷಿಕವಾದ್ ಸುಮಾರ್ 10 ಮಿಲಿಯನ್ ಪ್ರವಾಸಿಲೆನ್ ಆಕರ್ಷಣೆ ಮಲ್ಪುಂಡು.
## ಎದುರುದ ಗುಡ್ಡೆ
ಪೂರ್ವ ಅರಮನೆದ ದ್ವಾರ ಬೇಸಿಗೆದ ಅರಮನೆದ ಮುಖ್ಯ ದ್ವಾರ. ಗೇಟ್ ದ ಎರಡೂ ಕಡೆಟ್ ಉಪ್ಪುನ ರಡ್ಡ್ ಕಂಚಿದ ಸಿಂಹೊಲು ಕ್ವಿಯಾನ್ಲಾಂಗ್ ಚಕ್ರವರ್ತಿನ ಕಾಲೊಡ್ದ್ ಸಂರಕ್ಷಣೆ ಆತ್ಂಡ್ ಆಂಡ ಗೇಟ್ ದ ಎದುರುಡು ಉಪ್ಪುನ ಕ್ಲೌಡ್ ಡ್ರ್ಯಾಗನ್ ಸ್ಟೆಪ್ಸ್ ಓಲ್ಡ್ ಸಮ್ಮರ್ ಪ್ಯಾಲೇಸ್ ದ ಅವಶೇಷೊಲು. ಗೇಟ್ ದ ಮಿತ್ತ್ ಉಪ್ಪುನ ಚಿಹ್ನೆಡ್ "ಯಿಹೆಯುವಾನ್" ಪನ್ಪಿನ ಮೂಜಿ ಚೀನೀ ಅಕ್ಷರೊಲೆನ್ ಗುವಾಂಗ್ಕ್ಸು ಚಕ್ರವರ್ತಿ ಬರೆತೆರ್. 
ಹಾಲ್ ಆಫ್ ಬೆನೆವೊಲೆನ್ಸ್ ಅಂಡ್ ಲಾಂಗ್ವಿವಿಟಿ ನ್ಯಾಯಾಲಯದ ಅಧಿವೇಶನೊಲು ನಡಪುನ ಸಭಾಂಗಣ. ಕ್ವಿಯಾನ್ಲಾಂಗ್ ಚಕ್ರವರ್ತಿನ ಕಾಲೊಡು ಉಂದೆನ್ "ಹಾಲ್ ಆಫ್ ಗುಡ್ ಗವರ್ನನ್ಸ್" ಪಂಡ್ದ್ ಲೆಪ್ಪುವೆರ್ ಆಂಡ ಇತ್ತೆದ ಪುದರ್ ನ್ ಗುವಾಂಗ್ಕ್ಸು ಚಕ್ರವರ್ತಿ ಕೊರ್ತೆರ್. ಸಭಾಂಗಣೊದ ಉತ್ತರೊಡುಪ್ಪುನ ಬಾವಿನ್ "ವರ್ಷ-ಪ್ರೊಲೊಂಗಿಂಗ್ ವೆಲ್" ಪಂಡ್ದ್ ಲೆಪ್ಪುವೆರ್, ಆಂಡ ಸಭಾಂಗಣೊದ ಪಿರವುದ ರಾಕರಿನ್ ಸುಝೌಡ್ ಲಯನ್ ಗ್ರೋವ್ ಗಾರ್ಡನ್ ನ್ ಅನುಕರಣೆ ಮಲ್ಪೆರೆ ವಿನ್ಯಾಸ ಮಲ್ತೆರ್. ಸ್ಟ್ಯಾಲ್ಯಾಕ್ಟೈಟ್ಸ್ ಪಂಡ ಪಿರಾಕ್ದ ಬೇಸಿಗೆದ ಅರಮನೆದ ಅವಶೇಷೊಲು.
## ಪಿರವುದ ಗುಡ್ಡೆ
ಸುಝೌ ಬೀದಿ ೧೭೬೨ಡ್, ಜಿಯಾಂಗ್ನಾನ್ ಪ್ರದೇಶೊನು ಪ್ರವಾಸ ಮಲ್ತ್ದ್ ಬನ್ನಗ, ಕ್ವಿಯಾನ್ಲಾಂಗ್ ಚಕ್ರವರ್ತಿ ಸುಝೌಡ್ ಶಾಂಟಾಂಗ್ ಬೀದಿನ್ ಹೋಲುವ ಒಂಜಿ ಶಾಪಿಂಗ್ ಬೀದಿನ್ ನಿರ್ಮಾಣ ಮಲ್ಪೆರೆ ಆದೇಶ ಕೊರ್ತೆರ್. ಈ ಬೀದಿನ್ 1860ಡ್ ಬ್ರಿಟಿಷೆರ್ ಬೊಕ್ಕ ಫ್ರೆಂಚ್ ನಕುಲು ನಾಶ ಮಲ್ತೆರ್ ಬೊಕ್ಕ 1988ಡ್ ಮಾತ್ರ ಪುನರ್ ನಿರ್ಮಾಣ ಮಲ್ತೆರ್.
## ನನ್ಹು ದ್ವೀಪ
17-ಕಮಾನೊಡು 17 ಬೇತೆ ಬೇತೆ ಬಗೆತ ಕಮಾನುಲು ಉಂಡು. ಸುಝೌಡ್ ಉಪ್ಪುನ ಪ್ರೆಶಿಯಸ್ ಬೆಲ್ಟ್ ಸೇತುವೆ ಬೊಕ್ಕ ಬೀಜಿಂಗ್ ಡ್ ಲುಗೌ ಸೇತುವೆದ ಲಕ್ಷಣೊಲೆನ್ ಉಂದು ಒಟ್ಟು ಸೇರಾವುಂಡು. ಇಡೀ ಸೇತುವೆ 150 ಮೀಟರ್ (490 ಅಡಿ) ಉದ್ದ ಬೊಕ್ಕ 8 ಮೀಟರ್ (26 ಅಡಿ) ಅಗಲ ಉಂಡು.ಡ್ರ್ಯಾಗನ್ ಕಿಂಗ್ ಟೆಂಪಲ್ ಡ್ರ್ಯಾಗನ್ ಕಿಂಗ್ ನ ಆರಾಧನೆಗಾಗಿ ಕಟ್ಟಿನ ದೇವಸ್ಥಾನ.ಹಾನ್ಕ್ಸು ಹಾಲ್ ನಾನ್ಹು ದ್ವೀಪದ ಉತ್ತರೊಡು ಉಂಡು, ಉತ್ತರ ತೀರೊಡು ಬೌದ್ಧ ಧೂಪದ ಗೋಪುರೊಗು ನೇರವಾದ್ ಎದುರು ಉಂಡು.
## ಪಶ್ಚಿಮ ಅಣೆಕಟ್ಟ್
ಕೆರೆ ವಿಭಜನಾ ಸೇತುವೆ ಕುನ್ಮಿಂಗ್ ಕೆರೆನ್ ಉತ್ತರ ಕೆರೆಡ್ದ್ ಬೇತೆ ಮಲ್ಪುನ ಸೇತುವೆ. ಜೇಡ್ ಬೆಲ್ಟ್ ಸೇತುವೆ,ಬಿನ್ಫೆಂಗ್ ಸೇತುವೆ,ಜಿಂಗ್ಮಿಂಗ್ ಗೋಪುರ 1860ಡ್ ಬ್ರಿಟಿಷೆರ್ ಬೊಕ್ಕ ಫ್ರೆಂಚ್ ನಕುಲು ನಾಶ ಮಲ್ತೆರ್ ಬೊಕ್ಕ 1992ಡ್ ಮಾತ್ರ ಪುನಃಸ್ಥಾಪನೆ ಮಲ್ತೆರ್. ಉಂದೆನ್ ಯುಯೆಯಾಂಗ್ ಗೋಪುರೊನು ಅನುಕರಣೆ ಮಲ್ಪೆರೆ ವಿನ್ಯಾಸ ಮಲ್ತೆರ್. ಕನ್ನಡಿ ಸೇತುವೆ,
ಬೊಲ್ದು ರೇಷ್ಮೆದ ಸೇತುವೆ' ವಿಲ್ಲೊ ಸೇತುವೆ ಪಶ್ಚಿಮ ಅಣೆಕಟ್ಟ್ ದ ದಕ್ಷಿಣೊಡು ಉಂಡು.

ವರ್ಗ: ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್